May: Ka shumë mundësi që pas sulmit ndaj ish agjentit rus të jetë Moska
Hetuesit thonë se në sulm është përdorur një agjent i fortë kimik që prodhohet nga Rusia.
Kryeministrja britanike tha se “ka shumë mundësi” që Rusia të jetë pas sulmit ndaj një ish spiuni rus dhe vajzës së tij, të cilët vazhdojnë të jenë në gjendje kritike në spital, pas kontaktit me një agjent nervor rreth një javë më parë, në qytetin Salisbury, në Anglinë Jugore, ku ata jetojnë. Në Shtetet e Bashkuara, Presidenti Trump i tha gazetarëve, se ai do të bisedojë sot në telefon me kryeministren Britanike për këtë çështje. Ekipe specialistësh të armëve biologjike dhe kimike kanë punuar pa pushim këto ditë në vendin ku ndodhën sulmet e 4 marsit kundër ish spiunit rus Sergei Skripal dhe vajzës së tij, Yulia. Kryeministrja britanike Theresa May i tha të hënën ligjvënësve se është identifikuar substanca që ka shkaktuar helmimin, e cila i përket një grupi agjentësh kimikë që përdoren në ushtri, të njohur si "Novichock" dhe që prodhohet nga Rusia. - tha zonja May. Kryeministrja britanike tha se ka vetëm dy shpjegime për sulmin. - tha zonja May. Zonja May kërkoi që Moska t’i japë informacion të plotë për programin “Novichock” Organizatës për Ndalimin e Armëve Kimike, deri në fund të ditës së martë, në të kundërt, ajo paralajmëroi për “masa të forta”, të paspecifikuara. Analistët thonë se kryeministrja britanike ndodhet nën një presion gjithnjë e më të madh për këtë çështje. thotë analisti Ian Bond. Analisti Bond thotë se përgjigja e menjëhershme e Britanisë mund të sjellë dëbimin e disa punonjësve të ambasadës ruse dhe vendosjen e sanksioneve financiare ndaj disa njerëzve të afërt me presidentin rus Putin, të cilët kanë pasuri në Britaninë e Madhe. Mundësi të tjera që janë duke u shqyrtuar si përgjigje, përfshijnë bojkotimin e Kampionatit Botëror të Futbollit këtë vit në Rusi dhe ndalimin e madias shtetërore të Kremlinit. Ministria e Jashtme e Rusisë thirri sot për takim ambasadoren britanike në Moskë, Maria Zakharova. Në një konferencë me gazetarët, Ministri i Jashtëm rus Sergei Lavrov mohoi përgjegjësinë e Moskës. tha Ministri i Jashtëm rus. Britania, ndërkohë, po përpiqet të koordinojë një përgjigje për këtë çështje me aleatët perëndimorë. Sot kryeministrja britanike do të ketë një bisedë telefonike me Presdentin Trump. I pyetur nga gazetarët në Uashington, zoti Trump tha se do të dënonte autorët e sulmit me agjentë kimikë, cilëtdo qofshin ata: tha Presidenti. Hetuesit në Britani janë duke u përpjekur të zbulojnë vendet ku kanë qenë Sergei Skripal me vajzën e tij ditën e sulmit. Edhe polici që u ndodh në skenën e krimit është gjithashtu në gjendje të rëndë. Analistët thonë se konfirmimi që ky të ketë qenë një sulm kimik me agjent nervor në tokën britanike, ka shtuar pritshmërinë për një përgjigje të ashpër.